Document ID: 32014D0436

IZVEDBENI SKLEP KOMISIJE
z dne 4. julija 2014
o določitvi finančnega prispevka Unije za odhodke, ki jih je imela Danska leta 2013 za financiranje nujnih ukrepov za boj proti aviarni influenci
(notificirano pod dokumentarno številko C(2014) 4439)
Besedilo v danskem jeziku je edino verodostojno)
(2014/436/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) ter zlasti člena 3(4) in člena 4(1) Odločbe,
ob upoštevanju naslednjega:
(1)
V skladu s členom 84 Uredbe (EU, Euratom) št. 966/2012 Evropskega parlamenta in Sveta (2) institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z odhodki.
(2)
Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Člen 4(2) navedene odločbe določa pogoje za pridobitev prispevka Unije za izkoreninjenje aviarne influence, člen 4(3) navedene odločbe pa določa odstotek nastalih stroškov nujnih ukrepov, za katere se uporablja finančni prispevek Unije.
(3)
Uredba Komisije (ES) št. 349/2005 (3) določa pravila za plačilo finančnega prispevka Unije za nujne ukrepe za izkoreninjenje nekaterih živalskih bolezni, vključno z aviarno influenco. Člen 7 navedene uredbe določa dokumente, ki jih mora predložiti država članica, ki zahteva finančni prispevek, in roke za predložitev teh dokumentov.
(4)
Izvedbeni Sklep Komisije 2013/775/EU (4) določa finančni prispevek Unije za odhodke nujnih ukrepov v boju proti aviarni influenci, ki jih je Danska imela leta 2013. V skladu s členom 1(2) navedenega izvedbenega sklepa se višina finančnega prispevka Unije določi z naknadnim sklepom. Člen 2 navedenega izvedbenega sklepa določa, da se Danski izplača prvi obrok v znesku 33 000,00 EUR.
(5)
Danska je 14. februarja 2014 predložila uradni zahtevek za povračilo, ki so ga spremljali finančno poročilo, dokazilne listine ter epidemiološko poročilo o vsakem gospodarstvu, kjer so bile živali zaklane in uničene. Zahtevek za povračilo znaša 67 667,39 EUR. Vendar po pregledu predloženih dokumentov se znesek v višini 5 468,85 EUR ni štel kot upravičen do povračila v skladu s pogoji iz člen 5 Uredbe (ES) št. 349/2005.
(6)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Finančni prispevek Unije za odhodke, ki jih je imela Danska leta 2013 za financiranje ukrepov za izkoreninjenje aviarne influence, se določi v višini 62 198,54 EUR.
Člen 2
Preostali znesek finančnega prispevka, ki se plača po odbitku že plačanega prvega obroka v znesku 33 000,00 EUR, se določi v višini 29 198,54 EUR.
Člen 3
Ta sklep je sklep o financiranju v smislu člena 84 Uredbe (EU, Euratom) št. 966/2012 in je naslovljen na Kraljevino Dansko.
V Bruslju, 4. julija 2014

Labels: 2
5
6
18
15